**TEHNISKĀ SPECIFIKĀCIJA**

**Krāsošanas kameru CELIBER, S.A. MOD 220 EXP11 BOC VA HR LB DIAF sērijas numurs 12/271444 tehniskā apkope un remonts**

1. **Pasūtītājs**

Rīgas pašvaldības sabiedrība ar ierobežotu atbildību “Rīgas satiksme” (turpmāk – Pasūtītājs).

1. **Iepirkuma priekšmets**

Piegādātājs veic Pasūtītāja valdījumā esošas krāsošanas kameras CELIBER, S.A. MOD 220 EXP11 BOC VA HR LB DIAF sērijas numurs 12/271444 (iekārtas ražošanas gads: 2005. gads) tehniskā apkopi un remontu atbilstoši Iekārtu ekspluatācijas noteikumu prasībām un Pasūtītāja norādījumiem (turpmāk - Pakalpojums).

1. **Pakalpojuma mērķis**

Mērķis ir nodrošināt, ka ierīce darbojas droši un efektīvi. Tas ietver vairākus aspektus:

1. **Regulāra pārbaude un tīrīšana:** Tīrīšanas un apkopšanas procedūras, lai noņemtu jebkādus netīrumus, krāsu atlikumus vai citus uzkrājumus, kas varētu traucēt kameras darbībai un samazināt to efektivitāti.
2. **Komponentu nomaiņa vai remonts:** Nepieciešamības gadījumā tiek veikta bojāto vai nolietoto detaļu nomaiņa vai remonts, lai nodrošinātu kameras darbības ilgtermiņa uzticamību un precizitāti.
3. **Pārbaude un kalibrēšana:** Kameras parametru pārbaude un, ja nepieciešams, kalibrēšana, lai nodrošinātu, ka tā atbilst ražotāja specifikācijām un kvalitātes standartiem.
4. **Piedziņas un vadības sistēmu pārbaude:** Elektriskās un mehāniskās sistēmas, kas nodrošina kameras darbību, tiek pārbaudītas un regulētas, lai izvairītos no jebkādām problēmām, kas varētu novest pie darbības traucējumiem vai bojājumiem.
5. **Drošības pasākumi:** Pārliecinoties, ka visas drošības funkcijas ir darbspējīgas, lai novērstu negadījumus vai potenciālus apdraudējumus operatoriem vai apkārtējai videi.

Šādas apkopšanas un remonta procedūras veicina kameras ilgmūžību, optimizē tās darbību un samazina neplānotus dīkstāves laikus.

1. **Pakalpojuma sniegšanas periods -** 3 gadi no līguma noslēgšanas brīža
2. **Pakalpojuma apraksts**
3. Regulāras apkopšanas vizītes: tiek veikta kameru pārbaude, tīrīšana, kalibrēšana un, ja nepieciešams, detaļu nomaiņa.
4. Rūpnieciskas un drošības pārbaudes: Ietver rūpīgas drošības un kvalitātes pārbaudes, lai pārliecinātos, ka krāsošanas kamera atbilst normām un nodrošina augstas kvalitātes krāsošanu, kā arī darbojas droši.
5. Neparedzēti remonti un detaļu nomaiņa: Ietvertas arī pakalpojumu izmaksas neparedzētiem remontiem vai detaļu nomaiņai. Šis ietvert arī mehānisko, elektrisko, gāzes vai gaisa plūsmas sistēmu remontu vai nomaiņu.
6. Tehniskā atbalsta nodrošināšana: Ir pieejams arī tiešs tehniskais atbalsts no pakalpojumu sniedzēja, kas palīdz risināt problēmas vai sniedz padomus kameras optimālai darbībai.
7. **Pakalpojuma sniegšanas vieta vai objekts -** Rīga, Vestienas iela 35
8. **Pakalpojuma apjoms un sniegšanas process**
9. Veikt tehniskās apkopes darbus, kas uzskaitīti 1.1. pielikumā (Iekārtas tehniskās apkopes grafiks);
10. Iekārtu tehniskās apkopes veikšanas rezultātā sagatavot un iesniegt Pasūtītāja pilnvarotai personai informācijas apkopojumu par Iekārtu tehnisko stāvokli atbilstoši Ministru Kabineta noteikumu Nr. 238 - 8. pielikumā noteiktajai formai;
11. Veikt tehniskās apkopes laikā konstatēto Iekārtas bojājumu fiksāciju un apkopojumu sagatavošanu un iesniegšanu Pasūtītāja pilnvarotai personai. Veikt konstatēto bojājumu/Iekārtas darbības traucējumu novēršanu, bojāto vai nefunkcionējošo Iekārtas elementu nomaiņu;
12. Veikt Iekārtas remontu atbilstoši Pasūtītāja pārstāvja iesniegtiem pieteikumiem, iepriekš saskaņojot ar Pasūtītāja pārstāvi darba aktu. Nepieciešamības gadījumā veikt Iekārtas ieregulēšanu un darba režīmu ieprogrammēšanu atbilstoši Pasūtītāja pilnvarotās personas norādījumiem;
13. Pēc Pasūtītāja pārstāvja izsaukuma veikt Iekārtas avāriju novēršanu, to seku likvidēšanu un Iekārtas darbības atjaunošanu:
14. Pakalpojuma izpildes procesā darbu uzsākšanas laikus saskaņot ar Pasūtītāja atbildīgo personu;
15. Reaģēšanas laiks uz Pasūtītāja iesniegtiem pieteikumiem – 1 darba diena Pasūtītāja darba laikā (darba dienās 7.30 – 16.30, izņemot piektdienās 7.30 – 14.00);
16. Reaģēšanas laiks avārijas situācijas gadījumā - 3 (trīs) stundas no izsaukuma brīža Pasūtītāja darba laikā (darba dienās 7.30 – 16.30, izņemot piektdienās 7.30 – 14.00) ārpuskārtas remontdarbi, piemēram, naktī vai brīvdienās un svētku dienās (ar ierašanās laiku – 3 stundas no pieteikuma saņemšanas brīža), kas veicami līguma darbības laikā;
17. Transporta izdevumi remontu gadījumos vai defektācijas veikšanai pēc pieprasījuma (kā vienreizējs maksājums);
18. Veicot Iekārtas tehniskās apkopes un remonta darbus Pakalpojuma ietvaros, noformēt remonta darbu aktus, kuros uzskaitīt tehniskās apkopes un remonta laikā veiktus darbus un uzskaitīt tehniskās apkopes laikā konstatētus Iekārtas bojājumus.
19. Pakalpojuma sniegšanas laikā tiek noformēts Darbu akts (1. pielikums – atsevišķā excel failā).
20. Izpildītājs nodrošina remonta laika radušos nolietoto rezerves daļu un materiālu utilizāciju bez papildu maksas.
21. Nepieciešamības gadījumā veikt Iekārtu ieregulēšanu un darba režīmu ieprogrammēšanu atbilstoši Pasūtītāja pārstāvja norādījumiem.
22. Izpildītājam ir pienākums darba uzskaiti reģistrēt Pasūtītāja izvēlētā ārpakalpojumu darba izpildes kontroles programmas “Lars” lietotnē.
23. Uzreiz, pēc apkopes, remonta vai avārijas remonta darbu pabeigšanas, informēt Pasūtītāja pārstāvi par darbu izpildi.
24. Pakalpojuma sniegšanā netiek izmantoti Baltkrievijas vai Krievijas izcelsmes materiāli un rezerves daļas.

Pielikums Nr.1.1.

|  |
| --- |
| **Iekārtas tehniskās apkopes grafiks** |
|   |   | **Krāsošanas kameras darbības laiks, st.** |
| **Nr.p.k** | **Nepieciešams darbības** | 100 | 200 | 300 | 400 | 500 | 600 | 700 | 800 | 900 | 1000 |
| 1 | Krāsu uztveršanas filtru maiņa | x | x | x | x | x | x | x | x | x | x |
| 2 | Dienasgaismas spuldžu pārbaude | x | x | x | x | x | x | x | x | x | x |
| 3 | Dzinēju grupas priekšfiltra pārbaude | x | x |   | x | x |   | x | x |   | x |
| 4 | Dzinēju grupas priekšfiltra nomaiņa |   |   | x |   |   | x |   |   | x |   |
| 5 | Griestu filtru nomaiņa |   |   |   |   |   |   |   |   |   | x |
| 6 | Turbīnu tīrīšana un pārbaude |   |   |   |   |   |   |   |   |   | x |
| 7 | Elektriskā paneļa pārbaude( Ventilācijai) |   |   |   |   |   |   |   |   |   | x |
| 8 | Standarta degļu pārbaude un tīrīšana |   |   | x |   |   | x |   |   | x |   |
| 9 | Gaisa ventilatoru degļu pārbaude un tīrīšana |   |   |   |   |   |   |   |   |   | x |

* 1. **Pakalpojuma kvalitāte**

Veikta pakalpojuma kvalitāte tiek vērtēta pēc tā precizitātes, profesionālisma un ilgtermiņa veiktspējas, nodrošinot, ka krāsošanas kamera darbojas efektīvi un atbilst visām ražotāja prasībām. Augstas kvalitātes pakalpojums garantē arī savlaicīgu remontu, drošības un kvalitātes kontroles ievērošanu, kā arī samazina dīkstāves risku. Izpildītājs nodrošina sniegtajā Pakalpojuma izpildes laikā veiktajiem Iekārtu remonta darbiem un izmantotajiem un piegādātajiem materiāliem, rezerves daļām 6 (sešu) mēnešu garantiju, izņemot filtriem un detaļām, kas nolietojas līdz ar nostrādātajām stundām, vai ir pakļauti dabīgam dilšanas procesam. Iekārtu apkopju un remontu gadījumos var izmantot analogās daļas un materiālus.

* 1. **Prasības pakalpojuma sniegšanas personālam**

Personālam jābūt dziļām zināšanām par krāsošanas kameru sistēmām, to komponentiem un darbības principiem. Tāpat jābūt pieredzei darbā ar līdzīgām iekārtām, lai ātri un efektīvi identificētu un novērstu problēmas. Speciālistiem jābūt kvalificētiem un apmācītiem ar sertifikātiem, kas apliecina viņu zināšanas un prasmes krāsošanas kameru apkopē un remontā. Piegādātājam jāveic darbi ar savu kvalificētu darbaspēku, tehniku, darbarīkiem un palīgmateriāliem, izmantojot aizsardzības līdzekļus un piemēroto darba apģērbu.

* 1. **Prasības pakalpojuma sniegšanā izmantojamajiem materiāliem, izstrādājumiem un aprīkojumam**

Izpildītāja piedāvātā cena Iekārtu remontdarbu izpildes ietvaros izmantojamiem materiāliem un rezerves daļām nedrīkst vairāk kā par 10 % (desmit procentiem) pārsniegt attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt,– no ražotāja cenu lapā noteiktās cenas. Izpildītājam ir pienākums iesniegt paskaidrojumus, kas pamato cenu izcelsmi. Papildus Izpildītājs ir tiesīgs Darbu aktā norādīt ar materiālu vai rezerves daļu piegādi saistītos izdevumus.

* 1. **Laika grafiks***.* Ir jāveic sistemātiskas apkopes vadoties pēc iekārtas tehniskas apkopes grafika ( pielikums 1.1.)
	2. **Atbilstība normatīvajiem aktiem un standartiem**

Iekārtu tehniskās apkopes veikšanas rezultātā sagatavot un iesniegt Pasūtītāja pilnvarotai personai informācijas apkopojumu par Iekārtu tehnisko stāvokli atbilstoši Ministru Kabineta noteikumu Nr. 238 8. pielikumā noteiktajai formai;

* 1. **Nodevumi un pakalpojuma sniegšanas dokumentēšana**

Veicot Iekārtas tehniskās apkopes un remonta darbus Pakalpojuma ietvaros, noformēt remonta darbu aktus, kuros uzskaitīt tehniskās apkopes un remonta laikā veiktus darbus un uzskaitīt tehniskās apkopes laikā konstatētus Iekārtas bojājumus. Pakalpojuma sniegšanas laikā tiek noformēts Darbu akts (1. pielikums – atsevišķā excel failā).

1. **Pakalpojuma izpildes pieņemšanas un nodošanas (t.sk. beidzoties pakalpojuma sniegšanas periodam) noteikumi**

Apkopes un remontdarbu aktu un/vai Avārijas remontdarbu aktu parakstīšana no Pasūtītāja pārstāvja puses neatbrīvo Piegādātāju no atbildības par slēptiem, Apkopes un remontdarbu akta parakstīšanas laikā nekonstatētiem izpildīto Pakalpojumu trūkumiem.

1. **Pakalpojuma kontroles un uzraudzības noteikumi**

Izpildītājam ir pienākums darba uzskaiti reģistrēt Pasūtītāja izvēlētā ārpakalpojumu darba izpildes kontroles programmas “Lars” lietotnē. Apmācības darbā ar “Lars” nodrošina pasūtītājs, uzsākot pakalpojuma sniegšanu.

1. **Pakalpojuma sniegšanā izmantoto materiālu izmaksas**
2. Izpildītāja piedāvātā cena Iekārtu remontdarbu izpildes ietvaros izmantojamiem materiāliem un rezerves daļām nedrīkst vairāk kā par 10 % (desmit procentiem) pārsniegt attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt,– no ražotāja cenu lapā noteiktās cenas.
3. Izpildītājam ir pienākums iesniegt paskaidrojumus, kas pamato cenu izcelsmi.
4. Papildus Izpildītājs ir tiesīgs Darbu aktā norādīt ar materiālu vai rezerves daļu piegādi saistītos izdevumus.
5. **Pakalpojuma sniedzēja atbildība un garantijas**

Izpildītājs nodrošina sniegtajā Pakalpojuma izpildes laikā veiktajiem Iekārtu remonta darbiem un izmantotajiem un piegādātajiem materiāliem, rezerves daļām - 6 (sešu) mēnešu garantiju, izņemot filtriem un detaļām, kas nolietojas līdz ar nostrādātajām stundām, vai ir pakļauti dabīgam dilšanas procesam. Izpildītājs garantijas laikā bez atlīdzības Iekārtām novērš defektus, kuros Pasūtītājs nav vainojams, bet kuri ir radušies Izpildītāja, tā darbinieku darbības/bezdarbības rezultātā Pakalpojuma sniegšanas laikā. Izpildītājs par saviem līdzekļiem novērš konstatētos defektus 3 (trīs) darba dienu laikā no Pasūtītāja pilnvarotās personas pretenzijas nosūtīšanas dienas. Par defekta novēršanu garantijas saistību ietvaros tiek sastādīts akts.

1. **Vides aizsardzības un sociālās atbildības prasības pakalpojuma sniegšanā -** Pielikums Nr.2
2. **Pielikumi**
	1. Pielikums Nr. 1 (Darba akts)
	2. Pielikums Nr. 2 (DARBA DROŠĪBAS UN VIDES AIZSARDZĪBAS NOTEIKUMI)